KISKŐRÖS VÁROS SZLOVÁK NEMZETISÉGI

ÖNKORMÁNYZATA

Slovenská národnostná samospráva mesta Malý Kereš

Szám: 14-5/2013.

JEGYZŐKÖNYV

Készült: 
Kiskőrös Város Szlovák Nemzetiségi Önkormányzata 2013. július 16. napján 08.00 órai kezdettel megtartott üléséről
Az ülés helye: 

Kiskőrösi Polgármester Hivatal Jegyzői irodája



(6200 Kiskőrös, Petőfi Sándor tér 1.)
Jelen vannak:

Gmoser Györgyné

a testület elnöke




Dulai Györgyné

képviselő




Györk Ernőné


képviselő



Dr. Turán Csaba 

jegyző
Lucza Alexandra

jegyzőkönyvvezető
Nem jelent meg:
 Csővári János


képviselő

Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Györk Ernőné képviselő legyen.
A testület a jegyzőkönyv hitelesítőjének egyhangú szavazással Györk Ernőné képviselőt jelölte ki.
Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. 
A testület a napirendet egyhangú szavazással a következők szerint fogadta el:

N A P I R E N D:

1.
Aktuális kérdések
1. napirend

AKTUÁLIS KÉRDÉSEK
Gmoser Györgyné elnök beszámolt arról, hogy az idei év július 01.-jén is országszerte megrendezésre került a Köztisztviselői Nap. Kiskőrös Város Szlovák Nemzetiségi Önkormányzata a Kiskőrösi Polgármesteri Hivatal köztisztviselői számára, a rendezvényen viselt főzőkötények elkészítéséhez szükséges alapanyagok beszerzését, kötények elkészítését magára vállalta, továbbá a kötények feliratozására 7000 Ft összeget fordított. A finanszírozással az Nemzetiségi Önkormányzat célja az, hogy minél több rendezvényen erősíteni tudják azt, hogy Kiskőrös Város szlovák nemzetiségi település és erősítsék ezáltal a lakosság identitástudatát.
Határozati javaslatként az alábbiakat fogalmazta meg:

1. „Kiskőrös Város Szlovák Nemzetiségi Önkormányzata támogatja, hogy a testület a Kiskőrösi Polgármesteri Hivatal köztisztviselőinek, a 2013. július 01. napján megrendezett köztisztviselői napra készített főzőkötények elkészítésének költségeit - a település szlovák identitásának erősítése céljából - finanszírozza.
2. Az 1. pontban meghatározott cél megvalósítása érdekében 7.000 Ft-ot biztosít a 17/2013. Szlovák Nemzetiségi Önkormányzat határozat mellékletében szereplő dologi kiadások előirányzat terhére.
3. A testület felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”
A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatokat hozta:

20/2013. sz. Szlovák Nemzetiségi Önk. határozat
HATÁROZAT
1. „Kiskőrös Város Szlovák Nemzetiségi Önkormányzata támogatja, hogy a testület a Kiskőrösi Polgármesteri Hivatal köztisztviselőinek, a 2013. július 01. napján megrendezett köztisztviselői napra készített főzőkötények elkészítésének költségeit - a település szlovák identitásának erősítése céljából - finanszírozza.
2. Az 1. pontban meghatározott cél megvalósítása érdekében 7.000 Ft-ot biztosít a 17/2013. Szlovák Nemzetiségi Önkormányzat határozat mellékletében szereplő dologi kiadások előirányzat terhére.
3. A testület felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”
Gmoser Györgyné elnök beszámolt arról, hogy a kiskőrösi Szlovák Tájházban is megrendezésre került a „Múzeumok éjszakája” elnevezésű országos szintű rendezvény, melynek során a Szlovák Önkormányzat, a folyamatosan közreműködő kiskőrösi szlovákok, valamint a Petőfi Szülőház és Emlékmúzeum igazgatója, dr. Lucza Ilona is segítséget nyújtott. A program keretében különböző szlovák nyelvű színdarabok kerültek bemutatásra, valamint a kiskőrösi tótok által készített kemencében sütött ételeket kóstolhatták meg a rendezvényre látogatók.
Kérte, hogy a rendezvény-sorozatról szóló beszámolóját a testület az alábbiak szerint fogadja el:
„Kiskőrös Város Szlovák Nemzetiségi Önkormányzata közreműködésével megrendezésre került a „Múzeumok éjszakája a Szlovák Tájházban” címmel megrendezett program-sorozatról szóló beszámolót elfogadja. „
A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatot hozta:

21/2013. sz. Szlovák Nemzetiségi Önk. határozat
HATÁROZAT
Kiskőrös Város Szlovák Nemzetiségi Önkormányzata közreműködésével megrendezésre került a „Múzeumok éjszakája a Szlovák Tájházban” címmel megrendezett program-sorozatról szóló beszámolót elfogadja. 

Továbbá Gmoser Györgyné elnök elmondta, hogy 2013. július 6.-án, a Zemplén-hegységben található Pálházára látogatott kiskőrösi szlovákokkal az Országos Szlovák Napra, ahol megismerhették az ott élő szlovákok mindennapjait és megtekinthették kulturális műsoraikat. A rendezvényen való részvételük célja az volt, hogy megismerhessék más tájegységen élő szlovák nemzetiségek hagyományait és szokásait és esetlegesen felhasználják ötleteiket a különböző kiskőrösi szlovák rendezvények megszervezése kapcsán.
Kérte, hogy a rendezvényen való részvételről szóló beszámolóját a testület az alábbiak szerint fogadja el:

„Kiskőrös Város Szlovák Nemzetiségi Önkormányzata a testület elnökének az Országos Szlovák Napról szóló  beszámolóját elfogadja. „
A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatot hozta:

22/2013. sz. Szlovák Nemzetiségi Önk. határozat
HATÁROZAT
„Kiskőrös Város Szlovák Nemzetiségi Önkormányzata a testület elnökének az Országos Szlovák Napról szóló  beszámolóját elfogadja. „
Gmoser Györgyné elnök a továbbiakban beszámolt arról, hogy június 15.-én Lakitelekre utaztak a Mozgáskorlátozottak Találkozójára, Horváth János alpolgármesterrel együtt. A találkozón a Kiskőrösi Szlovák Népdalkör és Citerazenekar igazi kiskőrösi szlovák dalokat adott elő.

Kérte, hogy a rendezvényen való részvételről szóló beszámolóját a testület az alábbiak szerint fogadja el:

„Kiskőrös Város Szlovák Nemzetiségi Önkormányzata a testület elnökének a Lakitelki Mozgáskorlátozottak Találkozójáról szóló  beszámolóját, amelyen a Szlovák Népdalkör és Citerazenekar magasszínvonalú műsort adott - elfogadja. „
A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatot hozta:

23/2013. sz. Szlovák Nemzetiségi Önk. határozat
HATÁROZAT
„Kiskőrös Város Szlovák Nemzetiségi Önkormányzata a testület elnökének a Lakitelki Mozgáskorlátozottak Találkozójáról szóló beszámolóját, amelyen a Szlovák Népdalkör és Citerazenekar magasszínvonalú műsort adott - elfogadja. „
A továbbiakban Gmoser Györgyné elnök tájékoztatta a testület tagjait, hogy a 2012. május 25. napján kötött Kiskőrös Város Önkormányzata és Kiskőrös Város Szlovák Nemzetiségi Önkormányzata között kötött Együttműködési Megállapodás III. rész 5.7. pontja értelmében kezdeményezte a Kiskőrösi Polgármesteri Hivatal munkatársainál a nemzetiségi önkormányzat tárgyi eszközeire vonatkozó selejtezési feladatainak ellátását. A selejtezés tárgyi eszközei: 1 db szoftver, 1 db számítógép, 1 db monitor, 1 db tintasugaras nyomtató, 1 db CD-magnó. Hozzátette, hogy a selejtezéshez szakvélemény beszerzéséről is kell gondoskodni.

Határozati javaslatként az alábbiakat fogalmazta meg:

1. Kiskőrös Város Szlovák Nemzetiségi Önkormányzata egyetért azzal, hogy az időszerű selejtezési feladatokat végre kell hajtani.

2. Az 1. pontban meghatározottak végrehajtása érdekében, a testület a szakértői díj fedezetére 5.000 Ft-ot biztosít a Szlovák Nemzetiségi Önkormányzat 2013. évi költségvetéséről szóló módosított 17/2013. sz. Szlovák Nemzetiségi Önk. határozat mellékletében meghatározott dologi kiadások előirányzat terhére.

3. Az 1. pontban meghatározottak végrehajtása érdekében kezdeményezi a Kiskőrösi Polgármesteri Hivatal Pénzügyi Osztályánál a selejtezés előkészítését és lebonyolítását továbbá felkéri, hogy a szakértői díj kifizetéséről számla ellenében gondoskodjon.”

A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatot hozta:

24./2013. sz. Szlovák Nemzetiségi Önk. határozat

H A T Á R O Z A T

1. Kiskőrös Város Szlovák Nemzetiségi Önkormányzata egyetért azzal, hogy az időszerű selejtezési feladatokat végre kell hajtani.

2. Az 1. pontban meghatározottak végrehajtása érdekében, a testület a szakértői díj fedezetére 5.000 Ft-ot biztosít a Szlovák Nemzetiségi Önkormányzat 2013. évi költségvetéséről szóló módosított 17/2013. sz. Szlovák Nemzetiségi Önk. határozat mellékletében meghatározott dologi kiadások előirányzat terhére.

3. Az 1. pontban meghatározottak végrehajtása érdekében kezdeményezi a Kiskőrösi Polgármesteri Hivatal Pénzügyi Osztályánál a selejtezés előkészítését és lebonyolítását továbbá felkéri, hogy a szakértői díj kifizetéséről számla ellenében gondoskodjon.”

Végül fontosnak tartotta tájékoztatni a testületet arról, hogy a Nemzetiségi Önkormányzat pályázati úton 120.000 Ft-ot nyert az Országos Szlovák Önkormányzattól, melyből jövőbeni rendezvényeik esetleges költségeit finanszírozni tudják.
További kérdés, hozzászólás nem hangzott el, így Gmoser Györgyné elnök az ülést 08.45 órakor bezárta.

